જય પાચીગર, વડોદરાઃ ગુજરાત અને રાજસ્થાનની બોર્ડર પર આવેલા આદિવાસી વિસ્તારમાં રહેતા 75 વર્ષના ગોબરીબેન વડેરા માટે તો 9 ઓગસ્ટનો દિવસ દીવાળી બની ગયો હશે અને તે પણ એવી દીવાળી જે તેમના આટલા વર્ષમાં ક્યારેય નહીં જોઈ હોય. જ્યાં હજુ સુધી પૂર્ણરુપે આધુનિક સગવડો પણ નથી પહોંચી તેવા અંતરિયાળ ગામમાં રહેતા ગોબરીબેનને ગઈકાલે તેમણે કરેલા 14 દિવસના કામ માટે 97000 રુપિયાનો ચેક આપવામાં આવ્યો. આ સાથે જ હવે દસકાઓથી તેમના કુટુંબની પાક્કા મકાનની ઇચ્છા પૂરી થશે તેવું તેમને લાગી રહ્યું છે.